Maailmassa on monia kirjoja, mutta vain yksi kirjojen kirja.
Tuo kirja on Raamattu, Jumalan Sana.
Tervetuloa tähän Danielin kirjaa käsittelevän -
Raamatun opetussarjan viimeiseen jaksoon.
Olemme käyneet ensimmäisestä luvusta lähtien -
ensimmäiset kuusi historiallista narratiivi lukua -
ja luvusta 7 alkaen olemme katselleet -
apokalyptista ja eskatologista ilmestys- ja näkymateriaalia.
Nyt olemme Danielin kirjan loppuhuipennuksessa, luvussa 12.
Niilo Närhi, tervetuloa. - Kiitos.
Saanko pyytää sinua tämän opetusjakson -
viimeisen tilanteen alkuun, -
lukemaan meille tämän upean Danielin kirjan -
12. luvun kaikki 13 jaetta?
Mielelläni, tämäkin on huikea luku.
Upea luku ja päätös koko Danielin kirjalle.
Mennään nyt luvun alkuun, jae 1.
Kertaatko, mitä jae 1 sanoi, -
ja mitä tämä kertoo sinulle kirjan viimeisestä luvusta?
Kolme asiaa nostan esille.
Ensimmäinen on, kuten olemme aiemmin havainneet monta kertaa, -
tämä kirja käsittelee ennen muuta juutalaisia ja heidän kohtaloitaan.
Sinun kansasi, Mikael, joka on Israelin suojelija ylienkeli.
Siis on kyse juutalaisista.
Toinen, tämä kappale puhuu ahdistuksen ajasta, -
jonka kaltaista ei ole ollut eikä tule.
Tai siis näin luvun 11 loppu. Näinhän me luemme Raamattua, -
luvun 11 loppu, jossa käsittelimme tuota antikristillistä aikaa.
Luvun 12 ensimmäinen jae viittaa siihen.
Puhu ahdistuksen ajasta, jonka kaltaista ei ole ollut eikä tule.
Ahdistushan on tietenkin aina ollut läsnä ja tulee olemaan, -
mutta tämä suuri ahdistus on edessä vasta tulevaisuudessa.
Se on Jumalan vihan aikaa ja siksi myös suuren ahdistuksen aikaa.
Ilmestyskirja kuvaa meille tätä.
Kolmas, enkeli lupaa, että Danielin kansasta ja silloin elävistä -
pelastuvat kaikki, joiden nimet ovat kirjassa.
Paavalikin Roomalaiskirjeessä viittasi, -
että, kun pakanoiden täysi luku on sisälle tullut, -
niin koko Israel on pelastuva, jäännös on pelastuva.
Puhutaan siis, että ne, joiden nimet on kirjaan kirjoitettu, -
eli onko kysymys siitä, että juutalaiset pelastuvat -
juutalaisuutensa tähden, vai että saadaan nimi kirjaan, -
onko siihen tietty polku olemassa?
Sakarian kirjan luku 12 kuvaa juutalaisten parannuksen tekoa, -
kun heidän silmänsä avautuvat näkemään Jeesuksen, -
jonka he ovat lävistäneet.
Havaitsemme, että juutalainen pelastuu samalla tavalla -
ja samaa tietä kuin pakana.
Uskomalla Jeesukseen ja tekemällä parannuksen.
Eli kääntymällä synneistään, pyytämällä syntejänsä anteeksi.
Tässä puhuttiin niistä, joiden nimet ovat kirjassa.
Ilmestyskirja puhuu elämänkirjasta.
Kirjasta, johon Jumala on kirjoittanut niiden ihmisten nimet, -
jotka vastaanottavat Jeesusta.
Kuten totesin, Sakarian kirjan luku 12 ja luvut 13-14 -
kuvaa tätä ahdistusta, jonka läpi juutalaiset joutuvat käymään -
Antikristuksen ajassa, ja joka avaa heidän silmänsä näkemään -
Hänet, jonka he ovat lävistäneet.
Jumalalla on kirja.
Nyt elämme digiaika, mutta Jumalalla on kirja, -
johon on kirjoitettu kaikkien niiden nimet, -
jotka vastaanottavat Jeesuksen pelastajana.
Meillä oli ennen laulu 'Onko nimesi sun elämänkirjassa'.
Sitä laulettiin. Se on aika tärkeä kysymys.
Tai ei aika tärkeä, vaan todella tärkeä kysymys, -
että löytyykö nimeni elämänkirjasta.
Minä itse omalla ratkaisullani sen sitten päätän.
Vastaanottamalla Jeesuksen, nimi kirjataan elämänkirjaan.
Eli Jumalalla on sekä kirja että keino taivuttaa ihmistä, -
että hän antaa oman nimensä kirjoitettavaksi elämänkirjaan.
Juutalaisilla ahdistuksessa juuri näin käy.
Pakanakuningas Nebukadnessar Danielin kirjassa on esimerkki -
miehestä, jota Jumala armossaan taivuttelee kolme kertaa.
Siirrymme jakeesta 1 jakeisiin 2 ja 3. Luetko myös tämän tekstin, -
koska siellä näyttäisi olevan, että puhutaan ylösnousemuksesta.
Onko tässä mielestäsi kyse oikeasta ruumiin ylösnousemuksesta -
vai onko tämä symbolista tekstiä?
Luen uudelleen Dan. 12:2-3.
Jos joku allegorisoi tämän ja tekee siitä symbolisen tekstin -
kuvaamaan jotain hengellistä tai henkistä heräämistä, -
niin sanon vaan, että onnea sulle.
Minä näen hyvin selvästi, -
että tämä puhuu ruumiin ylösnousemuksesta.
Ensimmäistä kertaa Raamatun Vanhan testamentin lehdiltä -
näin konkreettisesti kuvataan ylösnousemusta, -
jossa toiset menevät ikuiseen elämään, -
ja toisia kohtaa ikuinen kauhu ja häpeä.
Tämä on Uuden testamentin puolella vähän tarkemmin avattu.
Tiedämme, että on vanhurskasten ja jumalattomien ylösnousemus.
Tässä on mielenkiintoista, kun todetaan, -
että viisaat ja taidolliset ja monta vanhurskauteen saattavat -
loistavat kuin tähdet taivaalla.
Tässä kuvataan varmaan tätä uskovien palkkatuomiota -
niin sanottua bemaa.
Kun ihminen vastaanottaa Jeesuksen, häntä ei kadotukseen tuomita, -
mutta Jumala arvio hänen elämänsä ja vaelluksensa, -
miten hän on leiviskät käyttänyt, lahjat, kyvyt ja pääomat, -
jotka Jumala hänelle antoi, ja sitten hän saa niistä palkan.
Tuosta kyseisestä Raamatun jakeesta, jonka juuri luit -
pikaluvulla siitä saa sellaisen kuvan, että ahaa, -
vaikka suurevankelista Reinhard Bonnke, -
joka on miljoonia julistustyönsä kautta voittanut Kristukselle, -
loistaa halogeenivalon lailla, mutta entäpä minä, -
jos olen onnistunut voittamaan vain yhden, niin olenko kuin tulitikku?
Mitä yhteenvetoa luistamisesta ja bemasta voisi sanoa?
Äkkiä noinkin voi ajatella.
Mutta Uudesta testamentista, Jeesuksen opetuksista näemme, -
että ratkaisevaa on, kuinka paljon ihminen on leivisköitä saanut.
Eli kaikilla meillä ei ole samaa kutsumusta ja samanlaista lahjaa, -
kuin Reinhard Bonnkella tai jollain muulla.
Kyse on uskollisuudesta.
Se pääoma, minkä minä olen saanut, niin Jumala kysyy minulta, -
kuinka uskollinen olen ollut sen leiviskän käytössä.
Niin Jumala kysyy jokaiselta.
Se, että Reinhard Bonnke voitti monia ihmisiä Jeesukselle, -
ei tarkoita, että hän olisi tehnyt sen yksin. Oli tuhansia ihmisiä, -
toiset rukoilivat, valmistelivat kokouksia, toiset miksasivat, -
toiset olivat kameroiden takana, toiset tulkkasivat.
Oli vaikka kuinka monta muuta, jotka saavat osansa siitä palkasta.
Yhteenvetona tämä opettaa meille, että ei ole samantekevää, -
miten uskovina käytämme lahjamme ja miten käytämme elämämme.
Nyt, kun etenemme tässä luvussa 12, -
enkeli pyysi Danielia lukitsemaan sanansa, -
ja kirjan lopun aikaan asti.
Tämä on mielenkiintoinen ilmaisu. Mitä kirjan lukitseminen -
ja sanojen lukitseminen tarkoittaa?
Kuinka Niilo ymmärrät, miksi enkeli sanoi näin, mitä siitä seurasi?
Se on aika lailla mysteeri, että miksi Danielia käskettiin.
Mutta Daniel oli se henkilö, joka oli kirjoittanut tämän kirjan.
En tiedä, oliko Danielilla sitten vähän enemmän tietoa -
ja hän ei saanut sitä paljastaa vai onko tämä vain yksi tapa, -
jolla kuvataan, että tämä kirja avautuu vasta myöhemmin.
Se on ehkä enemmän vain tapa sanoa se.
Enkeli kuitenkin viittaa, että kun lopunaika tulee, -
niin sitten se alkaa avautua, -
koska ympäristö, elämäntilanteet ja maailma on sen näköinen, -
että se alkaa loksahtaa kohdalle.
Danielin aikana ei ollut vielä se aika.
Me näimme tästä selkeästi, -
että Danielin ilmestykset siis koskevat monelta osin -
juuri ajanjaksoa, jota me kutsumme lopunajaksi.
Lopunaika alkoi Uuden testamentin ilmoituksen mukaan -
Jeesuksen ensimmäisestä tulemuksesta -
ja se päättyy sitten tämän maailmanajan loppuhetkellä, -
kun Antikristus riisutaan vallasta ja Kristus tulee takaisin.
Siitä alkaa uusi aikakausi. Tämä aikakausi päättyy silloin.
Kirja varmaan lukittiin, koska sitä voidaan ymmärtää paremmin -
sinä aikana, jota profetia koskee.
Koskee siis lopunaikaa.
Kuitenkin sitä tulee tutkia.
Täällähän sanottiin, monet tutkivat ja ymmärrys lisääntyy ajan myötä.
Nyt Marko, röyhistele rintaasi, -
me olemme tämän sarjan aikana olleet toteuttamassa -
profeetallisia kirjoituksia. - Onko näin?
Kyllä. Me tutkimme ja kaivaudumme Danielin kirjaan, -
ja enkeli näki jo meidät tätä tekemässä, voidaan kai sanoa.
Ei ole huono kohtalo. Sanoit, että tieto ja ymmärrys lisääntyy.
Jos maailman historian valossa katsot, niin näetkö jotenkin historiasta, -
että ymmärrys ja tiedon määrä on lisääntynyt näihin päiviin?
Jos ajatellaan maailman historiaa, niin itse asiassa, -
kun painokone keksittiin 1400- luvulla, -
sen seurauksena Raamattua ruvettiin painattamaan ja levittämään, -
niin että se tuli joka miehen kirjaksi -
ja vähän myöhemmin alkoi ilmestyä kirjoja ja selityksiä, -
jotka aiemmin olivat vain joidenkin ihmisten kammioissa.
Kyllä tieto on matkan varrella alkanut lisääntymään.
Nyt meillä on internet, joka on täynnä, pullollaan tietoa.
Se tietenkin haastaa meitä tarkkaavaisesti tutkimaan asioita.
Ja ottamaan sieltä sen, mikä on hyvää.
Sitten, kun lopunaikoina nämä asiat avautuvat -
siitä kontekstista, josta silloin puhuttiin, niin ymmärrys lisääntyy.
Voisitko oikeasti ajatella näin, että jos menet internetiin -
ja googlaat Danielin kirjan näitä ennustuksia, -
ja sieltä löytyy pilvin pimein materiaalia.
Tietoa on todella paljon.
Siis Jumalan ihmisten saamaa tietoa, ymmärrystä ja ilmestystä -
on nyt saatavilla. Tästäkö on oikeasti muun muassa kysymys?
Kyllä, muun muassa osittain, koska joku löytää yhden jutun, -
toinen löytää toisen jutun, ja sitten jokainen joutuu arvioimaan.
Se on vähän niin kuin vanha vertaus kalasta.
Kun kala isketään pöydälle, niin syöt lihan ja jätät ruodot sitten lautaselle.
Tätähän tämä tutkiminen on.
Tietysti on joitakin henkilöitä, jotka sanovat tästä lukitusta kirjasta, -
että se kohdentuu juutalaisiin, -
koska juutalaisille Danielin kirja on vielä nykyäänkin lukittu kirja.
Voihan olla niin, että vasta ahdistuksen ajassa se avautuu.
Fakta on, että juutalaiset rabbit ovat kätkeneet juutalaisilta Danielin kirjan.
Sen sanotaan olevan niin korkeasti pyhä, -
ettei sitä pitäisi mennä tulkitsemaan eikä edes lukemaan.
Minusta on tämä mielenkiintoinen näkökulma, -
että jos se liittyykin juutalaisiin, -
koska Danielin kirja ennen muuta kohdentuu juutalaisiin.
Syystä tai toisesta se lukittiin.
Tämän lisäksi tässä viimeisessä luvussa, luvussa 12 -
tulee esiin kolme numeroa tai lukua tai lukuarvoa.
Mitä ne ovat? Mitä ne tarkoittavat?
Minä luinkin täältä jakeesta 7 ja 11 nämä.
Nostan siitä esille neljä asiaa.
Ensimmäinen; Enkeli totesi, -
että kun on mennyt aika, kaksi aikaa ja puoli aikaa.
Yksi aika eskatologiassa ja profetioissa tarkoittaa vuotta.
Kun on mennyt kolme ja puoli vuotta -
ja pyhän kansan hajaannus ja hajotus, -
tai jonkin käännöksen mukaan murtaminen on loppunut, -
silloin kaikki nämä täyttyvät.
Tämä on mielenkiintoinen profetia, että kolme ja puoli vuotta on oleva jakso, -
jonka aikana juutalaisten murtuminen tapahtuu.
Hajotus tapahtuu.
Kun katsomme Raamatun kokonaisilmoitusta, -
näemme, että tuo aika on oleva järkyttävää aikaa.
Antikristuksen viimeiset kolme ja puoli vuotta -
on oleva järkyttävää aikaa juutalaisille.
Sakaria kuvaa lopullista murtamista, -
jolloin heidän silmänsä avautuvat, luku 12.
Ja he näkevät hänet, jonka he ovat lävistäneet.
Itkevät murtuneina häntä niin kuin vastasyntynyttä lasta, -
joka kuolee, itketään.
Tämä tapahtuu ajan lopussa. Se on se kolme ja puoli vuotta.
Tuo murtaminen. Kyse ei siis ole hävittämisestä, tuhoamisesta.
Vaan siitä, että he sydämessään murtuvat ymmärtämään -
Jumalan ja Messiaan tahdon pelastukseen.
Sanoisin, että molemmat.
Kyllä hyvin paljon juutalaisia kuolee tässä murtamisessa.
He ovat epätoivon partaalla silloin, kun Jeesus ilmestyy.
Sitten tullaan tähän toiseen.
Katsotaan Ilmestyskirjasta 13:5, -
joka kertoo meille, että pedon hirmuvalta kestää 42 kuukautta.
Siis kolme ja puoli vuotta tai 1260 päivää.
Sen jälkeen juutalaiset murretaan.
Sitten siellä sanottiin, että siitä ajasta, -
kun jokapäiväinen uhri poistetaan ja hävityksen kauhistus asetetaan, -
siitä on 1290 päivää eli kuukausi enemmän kuin 1260 päivää.
Täytyy siis huomioida edelleen ja alleviivata, -
Jeesus sanoi tämän, Matt 24:15, tapahtuvan tulevaisuudessa.
Siinä on se yksi kuukausi lisää tuohon kolmeen ja puoleen vuoteen.
Emme saa selitystä, miksi näin.
Sitten törmätään lukuun 3, jae 12.
Autuas, joka odottaa 1335 päivää.
Siis vielä 45 päivää edellisen päälle.
Taaskaan ei anneta selitystä.
Mutta voisi kuvitella, että tämä ehkä liittyy jotenkin -
niihin järjestelyihin, jotka tähän Antikristuksen hirmuvallan, -
kolmen ja puolen vuoden jälkeen, vaaditaan, -
jotta maapallo on valmis lopulliseen 1000-vuotiseen valtakuntaan, -
jonka Kristus aloittaa.
Nyt lähestymme Danielin kirjan aivan loppujakeita.
Jakeessa 10 näyttää, että on kovat myllerrykset tulossa.
On tuskaa ja ahdistusta.
Viimeisessä jakeessa, jakeessa 13, on toivoa.
Tuskasta toivoon. Mitä jaat näistä viime jakeista?
Luetaan ne vielä täältä.
Eli tässä kuvataan ennen kokematonta koetusta, -
jota juutalaiset kokevat. Se kohtaa tietysti koko maanpiiriä.
Sillä on kahdenlaista vaikutusta. Toiset puhdistetaan ja kirkastetaan.
Tiedämme, että ahdistus saa aina aikaan tätä joidenkin kohdalla.
Toinen on se, että se aikaansaa sen, -
että jumalattomat pysyvät jumalattomuudessa.
On kauheaa lukea Ilmestyskirjasta, -
kuinka monet ihmiset ovat taipumattomia, -
vaikka kohtaavat näitä Jumalan tuomioita.
Nyt elämme jo noiden aikojen kynnyksellä.
Tavallaan synnytystuskat ovat tässä alkamassa.
Mutta kirja päättyy kuitenkin erittäin lohdulliseen näkymään.
Mene sinä, kunnes tulee loppu.
Lepää ja nouse osaasi päivien lopussa.
Tämä on mahtavaa toivoa. Ei vain Danielille, -
vaan meille jokaiselle Jumalaan turvaavalle.
Mekin nousemme eräänä päivänä päivien lopulla, jos kuolemme.
Meillekin on myös, kuten Danielille, varattu oma osamme.
Joku on sanonut, jotkut näkevät vain toivottoman lopun, -
mutta kristityt riemuitsevat -
loppumattomasta toivosta.
Tähän päättyy Danielin kirja.
Kaikkien petojen ja ihmeellisten, erikoisten tapahtumien jälkeen -
Daniel on levossa ja odottaa sitä palkkaa, joka hänelle tulee, -
kun ylösnousemuksen päivä koittaa.
Ihana toivo myös meille, jotka tänään täällä maapäällä vaellamme.
Kiitos, Niilo Närhi. - Kiitos.
Tunnelin päässä on valoa.
Meitä odottaa ihana tulevaisuus ja toivo Jeesuksessa Kristuksessa -
niin kuin voimme tästä Danielin kirjan sanomasta oppia.
Kiitos, kun olet ollut seurassamme. Jumala siunatkoon sinua.
Tekstitys: Satu Patovaara
TV7 tuo evankeliumin rohkaisevaa sanomaa jokaiseen kotiin.
Haluamme tarjota ravitsevaa ohjelmaa vuorokauden ympäri -
sinua kiinnostavista aiheista.
Jos juuri katsomassasi ohjelma oli sinusta kosketettava -
ja haluat nähdä vastaavia jatkossakin, -
voit soittaa tukinumeroon tai antaa lahjasi pankkitilille.
Muista käyttää oikeaa viitenumeroa.
Tiesithän, että TV7 arkista voit katsoa ohjelmia juuri sinulle sopivana aikana.